Foto: AP Interpol sentabr oyi oxirida Xitoyga ta’tilga ketganicha aloqaga chiqmagan ushbu tashkilot rahbari Men Xunvey haqida ma’lumot berishini talab qilib XXR hukumatiga rasmiy so‘rov yubordi, deb xabar berdi Associated Press. "Lionda joylashgan tashkilot bayonotida XXR hukumatidan Interpol prezidenti holati haqida rasmiy javob kutilayotgani aytilgan", - deb yozadi agentlik. Avvalroq South China Morning Post nashri Interpol prezidenti Men Xunvey Pekinda hibsga olingani va tergov qilinayotganligi haqida xabar bergandi. Ta’kidlanishicha, Xunvey o‘tgan hafta Xitoyda qo‘nishi bilan intizom idoralari tomonidan so‘roq qilingani olib ketilgan.